CELEX: 62021TN0103
Language: ro
Date: 2021-02-19 00:00:00
Title: Cauza T-103/21: Acțiune introdusă la 19 februarie 2021 – Boshab/Consiliul

12.4.2021   
            
            
               RO
            
            
               Jurnalul Oficial al Uniunii Europene
            
            
               C 128/44
            
         
      Acțiune introdusă la 19 februarie 2021 – Boshab/Consiliul
      (Cauza T-103/21)
      (2021/C 128/52)
      Limba de procedură: franceza
      
         Părțile
      
      
         Reclamant: Évariste Boshab (Kinshasa, Republica Democratică Congo) (reprezentanți: T. Bontinck, P. De Wolf, A. Guillerme și T. Payan, avocați)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea Deciziei (PESC) 2020/2033 a Consiliului din 10 decembrie 2020, în măsura în care aceasta menține numele reclamantului la poziția nr. 6 din anexa la această decizie;
               
            
                  —
               
               
                  anularea Regulamentului de punere în aplicare (UE) 2020/2021 al Consiliului din 10 decembrie 2020, în măsura în care acesta menține numele reclamantului la poziția nr. 6 din anexa I la acest regulament;
               
            
                  —
               
               
                  obligarea Consiliului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv, întemeiat pe încălcarea dreptului său la apărare. Reclamantul prezintă mai multe critici cu privire la încălcarea dreptului la apărare în cursul procedurilor care au determinat Consiliul să adopte și să reînnoiască măsurile restrictive împotriva sa și invocă în special încălcarea dreptului său de a fi ascultat în condiții acceptabile.
               
            
                  2.
               
               
                  Al doilea motiv, întemeiat pe eroarea vădită de apreciere, în măsura în care Consiliul a reținut implicarea reclamantului în acte care constituie încălcări grave ale drepturilor omului în Republica Democratică Congo. Reclamantul critică contextul reexaminării care a precedat reînnoirea măsurilor restrictive în privința sa și contestă orice implicare actuală în situația de fapt care a stat la baza deciziei de a-l include în lista persoanelor vizate de Decizia 2010/788/PESC a Consiliului din 20 decembrie 2010 privind adoptarea de măsuri restrictive împotriva Republicii Democratice Congo și de abrogare a Poziției comune 2008/369/PESC (JO 2010, L 336, p. 30).